Fostul premier Mihai Tudose nu lasă niciun fel de aburi să-i înceţoşeze simţul politic! În urmă cu câteva ore, acesta a anunţat că pleacă din PSD, spunând că simte cum partidul se clatină în jurul lui.

„Dacă azi dimineaţă această construcţie politică doar se legăna un pic, acum, după câteva ceasuri la birou, simt cum întreaga structură a partidului se învârte în jurul meu. Abia te mai poţi ţine pe picioare în acest mediu instabil, datorat mai ales beţiei. De putere. A lui Dragnea”, a precizat Tudose.

„Mă duc la Ponta”, a adăugat fostul premier, fără să specifice dacă e vorba de partidul Pro România al lui Ponta sau cârciuma „La Ponta” din Brăila natală.

